દારૂબંધીના માહોલમાં રાજ્યમાં દારૂ કેવી રીતે ઘૂસે છે એ જાતભાતના એરિયલ શૉટ્સથી બતાવાયું છે; પરંતુ પ્રોહિબિશનનો ખોફ, એનો દંભ, લોકોની દારૂ પીવા માટેની તલબ, ચોરીછૂપે પીવાતો દારૂ વગેરે કશું જ અહીં ઝિલાયું નથી. જે રીતે બધા આરામથી દારૂની છોળો ઉડાડતા ફરે એ જોઈને ખબર જ ન પડે કે આ ગુજરાત છે કે બીજું કોઈ રાજ્ય. આખી ફિલ્મ નવાઝુદ્દીનના પૉઇન્ટ ઑફ વ્યુથી કહેવાઈ છે. તેમ છતાં સિસ્ટમ માટે રઈસ કેમ માથાનો દુખાવો થઈ પડ્યો એવા સાઇકોલૉજિકલ ઊંડાણમાં પણ જવામાં નથી આવ્યું. ફિલ્મના પહેલા જ સીનથી કળી શકાય એવી રઈસના પાત્રની જર્ની માત્ર અલગ-અલગ ઘટનાઓના ઉપરછલ્લા કલેક્શન જેવી જ બનીને રહી ગઈ છે.